b'\n_START_ARTICLE_\nAlbert Tischler\n_START_PARAGRAPH_\nAlbert Tischler (kasutusel ka Ti\xc5\xa1ler) (pseudon\xc3\xbc\xc3\xbcmiga Dixi), (14. jaanuar 1913 Kabala vald, Pilistvere kihelkond, Viljandimaa \xe2\x80\x93 15 aprill 2000 Glendale, California, Ameerika \xc3\x9chendriigid), oli eesti karikaturist ja ajakirjanik._NEWLINE_Kuni 1931. aastani \xc3\xb5ppis Viljandimaa Poeglaste G\xc3\xbcmnaasiumis. Edasi \xc3\xb5ppis 1931\xe2\x80\x931939 aastatel Tartu \xc3\x9clikooli \xc3\xb4igusteaduskonnas advokaadiks, kuulus \xc3\x9cli\xc3\xb5pilaste Selts Raimla. Peale \xc3\xbclikooli l\xc3\xb5petamist praktiseeris Tallinnas jaoskonna- ja ringkonnakohtudes. Juba noorikuna alustas ajakirjanduslikku tegevust, nii pildis kui s\xc3\xb5nas. Alguses kirjutas ja joonistas Sakalale, hiljem avaldasid tema kirjutisi ka Tallinna ajalehed. 1944. aastal lahkus Eestist Rootsi, 1948 aastal p\xc3\xb5genes koos 67 kaaslasega v\xc3\xa4ikese kalalaevaga USAsse. 1957. asus elama Los Angelesse, kus viimased 25 aastat t\xc3\xb6\xc3\xb6tas ta suurkorporatsioonis American Cyanamid. 1981\xe2\x80\x931989. aastatel tegi ajakirjanikuna kaast\xc3\xb6\xc3\xb6d ajalehele Vaba Eesti S\xc3\xb5na, kuhu joonistas ka \xc5\xa1ar\xc5\xbee ja karikatuure.'